 Geesta kale, waxa uu Siyaasi Geel-jire Baaq u diray Odayaal Reer Sanaag ah iyo guud ahaan Beelaha Somaliland iyo Madaxda hadda talada haysa, waxaanu yidhi; Odayaasha hadlay ee Bariga ka hadlay ee Ragga xidhan u hadlay waxaan leeyahay Gar baad u leedihiin inaad Cadaalad-darro haddaad dareentaan sheegtaan, waanan idinku taageersannahay, laakiin Hanjabaadi waa ku dheeraad, Dawladda idinkaa leh, waa la ogyahay Halgankaad u soo gasheen iyo sidaad halkaad joogtaan ugaga qaadateen iyo sidaad u xoraysay ee nabadda u samayseen, dawladdaad samaysateen hadday cabasho aad ka qabtaan jirto waa la eegayaa, laakiin, Hanjabaad iyo inaynu xaalad nabadgelyo-darro abuurno waa ku dheeraad hadalka, keligiinna hadalkaas u soo jeedin maayo ee maalinba Reer baa dawladda u soo hanjaba oo meel ka hadla. 